Crna krila, crne riječi. Bio sam samo dječak kad je došao
gavran s pozivom mom ocu, Knezu Eddardu Starku, u novi rat.
Balon Greyjoy je pobunio Željezno otočje,
te spalio usidrenu lannistersku flotu.
Kralj Robert Baratheon je opet trebao svog starog prijatelja.
Mojoj majci, Catelyn, nije bilo drago opet izgubiti svog muža zbog Roberta.
Šest godina prije, ostavio ju je da se osveti zbog oca i brata Ludom kralju.
Ali sad je imao vlastite sinove i kćeri i, neizrečeno,
još jednog sina koji nije bio njen iz zadnjeg odlaska u rat.
Mog brata. Jona Snowa.
Ali, ona je znala da je udajom za mog oca, udala se za Sjever.
Mi držimo do časti i dužnosti koliko i do vlastitih bogova.
Kad je došlo vrijeme, moj otac je otišao na jug vratiti mir i red u kraljevinu.
Otac mi je uvijek govorio da je Željezno otočje čudno i opasno mjesto,
njihovi stanovnici Željezni ne drže ni do starih bogova, ni do Sedmorice,
te preziru iskrenost i odanost. Njihovi preci su pustošili zapadnim obalama,
silujući, porobljujući i mučeći,
a njihove pjesme još odzvanjaju kroz dvorane Željeznih,
dok svugdje drugo o njima šapću nevaljaloj djeci pred spavanje.
Možda je Knez Balon mislio da se Zapadne zemlje nisu oporavile od rata
protiv Ludog kralja, pa su rascjepkane i sumnjičave kao
drevne kraljevine koje su njegovi preci terorizirali.
Robertova mornarica je to opovrgla kod Lijepog
otoka razbijanjem ponosne Željezne flote.
Robert i moj otac su to opovrgli kod Pykea, njegovog vlastitog dvorca,
kad su mu srušili kule i probili njegove zidine.
Moj otac nikad nije volio pričati o bitkama, ali sam od drugih sve doznao.
Thoros od Mira se prvi probio sa svojim plamenim mačem.
Nedaleko iza njega je bio Jorah Mormont od Medvjeđeg otoka,
vazal mog oca, koji je zadobio viteštvo koje će kasnije posramiti,
te knezovi iz svakog kuta Sedam kraljevina.
Cijeli dan, kroz svaki prolaz u dvorcu, borili su se rame uz rame.
Moj otac s mačem naših predaka, Ledom i kralj Robert sa svojim ratnim maljem,
protiv horde Željeznih koji su vitlali sjekirama.
Na kraju, Knez Balon se pokorio.
Kralj Robert je velikodušno dozvolio Knezu Balonu da zadrži titulu i dvorac.
Cijena je bila uobičajena, jedni Balonov sin koji je preživio njegovu
budalastu pobunu će biti odveden kao taoc protiv budućih izdaja.
Moj otac se čak dobrovoljno javio da odgaja dječaka,
vjerojatno da učini Theona Greyjoya drukčijim čovjekom od njegovog oca,
koji će donijeti čast i dužnost na otočje kad se vrati kao nasljednik.
Tako se tihi strah moje majke ostvario, a moj otac se vratio s drugim djetetom.
Theon je jeo s nama, igrao se i borio s nama.
Jednom, velika veza mog oca i Roberta Baratheona je ujedinila
kraljevinu protiv Ludog kralja i donijela mu pravdu za njegove zločine.
Sad drugo čudovište sjedi na Željeznom prijestolju,
a novi novi krvni dug postoji prema mojoj obitelji.
Theon je štićenik mog ubijenog oca, a ja njegov sin.
Poput svog oca i Roberta, vezani u krvi, ako ne krvlju, mi smo braća.